बिहार से जम्मू-कश्मीर के लिए स्थानांतरित सत्यपाल मलिक भी इसी राज्य के हैं। बिहार के राज्यपाल बनाए गए लालजी टंडन पूर्व प्रधानमंत्री अटल बिहारी वाजपेयी के काफी करीबी रहे हैं। यही नहीं पश्चिम बंगाल में केशरीनाथ त्रिपाठी और राजस्थान में कल्याण सिंह की मौजूदगी भाजपा की संवैधानिक ताकत का बड़ा आधार है। राज्यपालों की तैनाती में एक बात साफ हो गई कि अटल जी के करीबियों को महत्व दिया गया है।अटल जी के निधन के बाद भाजपा द्वारा उन्हें बड़े पैमाने पर श्रद्धांजलि देने के साथ ही उनके नाम पर तमाम संस्थान खोले जा रहे हैं। उनसे जुड़े लोगों को महत्व दिया जा रहा है। टंडन को राज्यपाल बनाये जाने का फैसला भी इसी कड़ी में है।